b'\n_START_ARTICLE_\nAlgimantas Kazragis\n_START_PARAGRAPH_\nAlgimantas Kazragis (g. 1931 m. baland\xc5\xbeio 16 d. Plung\xc4\x97je) \xe2\x80\x93 Lietuvos in\xc5\xbeinierius chemikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1955 m. baig\xc4\x97 Kauno politechnikos institut\xc4\x85. 1990 m. chemijos moksl\xc5\xb3 daktaras. 2000 m. Tarptautin\xc4\x97s ekologijos ir gyvybin\xc4\x97s veiklos saugos moksl\xc5\xb3 akademijos narys korespondentas._NEWLINE_1955\xe2\x80\x931957 m. dirbo Akmen\xc4\x97s statybini\xc5\xb3 med\xc5\xbeiag\xc5\xb3 kombinate, 1957\xe2\x80\x931959 m. Valstybinio plano komisijoje, 1962\xe2\x80\x931963 m. Valstybiniame mokslinio tyrimo darb\xc5\xb3 koordinavimo komitete. Nuo 1963 m. Vilniaus in\xc5\xbeinerinio statybos instituto (nuo 1990 m. Vilniaus Gedimino technikos universitetas) d\xc4\x97stytojas, 1996\xe2\x80\x932001 m. Chemijos ir bioin\xc5\xbeinerijos katedros ved\xc4\x97jas, nuo 1993 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritys \xe2\x80\x93 fizikin\xc4\x97 chemija, chemijos termodinamika, vietini\xc5\xb3 \xc5\xbealiav\xc5\xb3 panaudojimas \xc5\xa1ilumos izoliacijai. Suk\xc5\xabr\xc4\x97 chemijos reakcijos laipsnio nustatymo metod\xc4\x85 (vadinamasis Kazragio metodas), su kitais pareng\xc4\x97 bendrosios chemijos laboratorini\xc5\xb3 darb\xc5\xb3 metodini\xc5\xb3 nurodym\xc5\xb3. 4 i\xc5\xa1radim\xc5\xb3 bendraautorius.'